《答王觉斯见寄二首 其一》
明代·何吾驺

相去日以远，中怀日以积。浮云满目驰，淡然归兴夕。

晨起出门行，苍山酿烟碧。双鲤从东来，好音破岑寂。

澄江濯我缨，悠然见颜色。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。